
_Hpariţii ciudate. 


1 E incontestabilă influenţa ce-o exer- 
cită asupra spiritului public al unei so- 
cietăţi, rostul politic al evenimentelor în 
cari această societate se încheagă și își 
destăşură forţele. Influenţa ce-o exercită 
asupra societăţii noastre situaţia politică 
falșă şi desordonată în care trăim, pre- 
zintă zi de zi simptome tot mai îngri- 
jitoare. ` 

Vieaţa politică a ultimilor ani a 
devenit tot mai agitată. In lupta inegală 
ce purtăm de vreme îndelungată, noi 
ne-ara învăţat să pierdem, pe rând, o 
mulţime din depozitarele puterii noastre. 
Am primit lovituri pe cari nu le puteam 
înlătură, şi am fost condamnaţi de îm- 
prejurări să azistăm, ani dearândul, la 
un proces de distrugere a mijloacelor 
de afirmare naţională. N'am realizat în- 
trun şir lung de ani nici un câștig; 
dimpotrivă, a trebuit ca toată forţa noa- 
stră de rezistenţă so punem în mișcare 
pentru apărarea celor câștigate odini- 
oară, în vremuri mai prielnice. Negreșit 
că acest șir de ani răi cu frământarea 
lor stearpă, cu decepţiile lor neintrerupte, 
n'au putut trece fără să lase urme în 
sufletul nostru. In istoria popoarelor, pe- 
rioadele de vieaţă politică, lipsite de 
perspectiva succeselor reale imediate, 
sunt totdeauna perioade de adâncă sbu- 
ciumare sufletească, sunt tot atâtea pri- 
legiuri de-a se învederă măsura adevă- 
rată a puterii de rezistenţă de care e 
capabil un popor. 


Cu ce învățământ ne alegem noi 
pe urma acestei perioade de rezistență 
politică? Ca o supremă mângăere a 
acestor zile de nemulţumire ni se im- 
pune constatarea, că massele poporului 
nostru au rămas cu sufletul neatins de 
vitregia evenimentelor politice. Avem o 
țărănime sănătoasă, cu multă credință 
într'un viitor mai bun, cu multă încre- 
dere în cuvântul conducătorilor şi, mai 
ales, avem o țărănime cu un nivel moral 
superior, care e capabilă să distingă nota 
efemeră din toate făgăduinţele cu cari 
îi cer alipirea soliile pistriţe ale atâtor 
guverne cari sau perindat la cârma 
acestei ţări. Din îndemnurile ei tradiţi- 
onale, din învățămintele unor frământări 
de veacuri, această massă de ţărani a 
ajuns să înţeleagă formula adevărată a 
luptei noastre politice. Ştiu aceşti oameni 
că, numai dela o premenirea unei stări 
întregi de lucruri pot aşteptă zile mai 
bune pentru rostul lor; ştiu că nu târ- 
guelile mărunte sunt menite să croiască 
temelii nouă pentru soartea lor. Sunt 
învăţaţi cu năcazul, au puterea de-a 
îndură mult, fără a li se ştirbi credința 
și au tăria morală, din care rezultă o 
notă sufletească hotăritoare în vieața 
unui popor: așteptarea. 

Putem spune aceste cuvinte şi despre 
cărturarii ridicați din acest popor? Despre 
fruntaşii, despre conducătorii masselor? 
Nu. Zi de zi azistăm la fenomene ciu- 
date cari aruncă lumină asupra menta- 
lităţii unora din cărturarii noştri. Situaţia 
noastră politică actuală, cu nenorocirile 
ei, aici a tras brazde mai adânci. Nivelul 





moral a suferit, sufletele sunt mai tul- 
buri. Desăvârşitul idealism, care trabue 
să îndrume în zilele noastre toți paşii 
unei acţiuni politice, n'a putut cuceri 
atâtea minți. Dimpotrivă. A prins stă- 
pânire un spirit de îndoială chinuitoare, 
cumințenia bolnavă a sufletelor mici. 
Sau ridicat oameni cu preocupări mă- 
runte, cu judecata vulgară de târgoveţi. 
Au ridicat capul sfioși pe ici pe colo, 
au aruncat cuvinte de nedumerire, au 
speculat mizeriile mici ale deaproapelui. 
Au câștigat cu vremea sprijinul câtorva, 
dintre oamenii noștri cu slujbă mare și 
inimă mică. Şi-au scris scrisori pecet- 
luite cu reverență reciprocă. Şi-au răs- 
cumpărat păcatele împrumutate cu mici 
înlesniri pentru bucătăria lor. Şi așa, pe 
rând, unul, doi s'au alipit, sau legat prin 
îndatoririle aceluiaș păcat, şi-au creat 
toate legămintele pe cari le impune so- 
lidaritatea speculei comune. Şi lucru 
obişnuit: când li-s'au descoperit cărările, 
când li-s'a dat de urmă, atunci au schimbat 
coarda. S'au făcut drepți, au ridicat 
capul. Au născocit o formulă teoretică 
pentru toate. Și au găsit, fireşte. Ii vedem 
astăzi umplând coloane de gazetă, vân- 
turând fraze prost ticluite și trudindu-se 
zadarnic să împrumute un caracter de 
legalitate principiară unor preocupări 
mărunte şi triviale. Şi-au căutat și un 
nume. Ştiţi cum îşi zic: moderați... Iată 
o ciudată ecrescenţă a stărilor desordo- 
nate în cari se sbate astăzi poporul 
nostru. 

Am făcut aceste constatări ca să 
arătăm nota preocupărilor vulgare cari 








VIEAȚA LITERARĂ. 


— Un simptom. — 

Schimbatu-s'a vremea, schimbatu-ne-am noi, 
sau nu ne înţelegem? Ce bine eră acum câţiva 
ani! Cum se strecurau zilele şi nopţile in schimb 
liniştit de cuvinte şi de cântece! Ce ușor izbu- 
team să ne potrivim în gânduri, să tesem o ideie 
cu alta, să aşternem un vis lângă altul şi impre- 
ună să făurim planul unei cărări peste un teren 
neumblat de alţii! Firi vesele de bohemi, fără 





grija zilei de mâine, nemușcaţi de. şarpele ambi- . 


tiei, neameţiţi de fumul succesului, iubeam mult 
şi uram puţin şi lumea erà întreagă a noastră. 
. Ceeace ne mână înainte eră numai indemnul din 
noi, tainica voce a sufletului, calda vibrare a 
vieţii, care cere impetuos să se manifeste. 

Dar a venit întâia rază a izbândei şi ne-a 
tulburat prin frumuseţea ei. Anonimul de eri a 
început să aibă un nume. Mii de cititori au în- 
ceput să-l pronunţe şi nu e o muzică mai dulce, 
mai ademenitoare, ca aceea a mulţimii ce te cere. 
Ea te imbată şi te trezeşte la o nouă, vieaţă, la 
vieaţa de râvnă şi deşărtăciuni. Ce-a fost se uită, 
ce-ţi iese în cale se calcă în picioare şi, cu mâna 
întinsă spre ramura de lauri, alergi inainte singur, 
fără răgaz şi fără păsare. 

Şi iată-ne pe drumuri despărțite, fiecare pe 
al său, când paralel, când încruşindu-ne, cioc- 
nindu-ne violent; fiecare spre ţinta sa, — ferice 


. 





de cine are o ţintă şi vai de celce aleargă in 
voia întâmplării! Iată-ne ceata răsleţită; planul, 
împreună ţesut, destrămat; visurile, împreună vi- 
sate, uitate ca o glumă de copil; ne-am schimbat; 
suntem robi ai izbândei şi ai dragostei de noi 
înşişi ; în tot ce facem şi ce gândim nu mai este 
de-aproapele, nu mai este ideia, suntem noi şi 
numai noi. 

Să nu protesteze nimeni! Să nu-mi vii tu, 
magnilocventule, și să-mi spui că tu nu iubeşti 
decât „neamul“ şi numai pe el îl serveşti, căci 
eu ştiu că te iubeşti întâi pe tine și numai pe 
tine te servești. Şi să nu-mi vii tu, poet delicat 
de odinioară şi să strigi că tu de dragul artei 
lucrezi, căci eu ştiu că în toată sărbezimea ta 
de astăzi e numai goana după bani și după nume. 

Nu încape vorbă. Procesul e firesc. Ceeace 
leagă tinereţea, e fatal să se desfacă. In largul 
vieţii intelectuale nu asocierile ci individualităţile 
sunt totul. Succesul dă curaj şi aripi puiului de 
vultur, care părăsindu-și cuibul, îşi vede singur 
de rosturile sale. Numai cei slabi rămân împre- 
ună... Un principiu revoluţionar acesta anti-so- 
cial, dar ce voiţi? Ceeace suntem, suntem numai 
prin noi înşi-ne, prin puţinul pozitiv cât cântărim 
ca forţă intelectuală, şi e cu totul legitim să nu 
ne sprijinim pe forţa altuia. Şi e tot atât de fi- 
resc, ca această conştiinţă a tăriei tale să-ţi dea 
cu timpul demnitatea şi mândria personală. Ne- 
firească și dureroasă este numai degenerarea ace- 





stei mândrii, falsa întrebuințare a principiului in- 
dividualist. Căci unde am ajuns? 
In loc de-a ne cunoaşte terenui ce ne con- 


vine şi a ni-l ţărmuri, ne avântăm îndrăzneţi spre 


altele, necunoscute. In loc de-a recunoaște dreptul . 
fiecăruia de a fi şi partea lui de muncă, ne facem 
o plăcere din a le tăgădui. In loc de-a interpretă 
individualitatea noastră în felul acela, că ne dăm 
silința a desvoltă şi fecundă tot ce este deosebit 
in noi, toate însușirile ce ne aparţin numai nouă, 
ne înstrăinăm tocmai de ele. lar impunerea in- 
dividualităţii în loc de a se săvârși pe calea fi- 
rească, se face prin muite ocoluri, între cari re- 
clama, umilirea şi interesele străine de literatură 
işi au rolul lor. Şi iată cum epoca noastă indi- 
vidualistă se caracterizează tocmai prin lipsa de 
personalităţi bine marcate. 

Dar, dacă nu le avem, nu urmează că n'ar 
fi mulţi cari se cred în adevăr figuri distincte. 
Odată principiul acesta revoluţionar admis, e foarte 
natural ca toţi fără excepţie, să se creadă indi- 
vidualităţi, să nu-și mai facă nici o concesie şi 
să se socotească, fiecare în felul său, de cel mai 
mare. „Dacă n'aş şti că sunt poetul cel mai de 
seamă de astăzi, suu că voi fi cel de frunte de 
mâine, n'ag mai aveă nici un rost“, — îmi spuneă 
dăunăzi unul din cei mai modeșşti prieteni. E 
simptomatică această mărturisire; ea probează 
cât de exagerată e opinia ce ş-o face fiecare de- 
spre sine şi cât de puţin fixate sunt valorile. 

se înfiripă zi de zi şi ameninţă cu 
corupţiunea spiritul public al societăţii 
noastre. Căci, odată calea începută, acești 
oameni nu se opresc la drumul jumă- 
tate. Păcătoșii de obicei sunt consec- 
venți. Ei merg înainte, își aruncă pas de 
pas sfiala începutului și sunt capabili 
la un moment dat şi de acte temerare. 
Păcatul în politică bate aceleași cărări. 

lată să smulgem un exemplu. Să 
luăm pe d-l Dr. Æ. Babeș, de pildă, in- 
auguratorul unui nou „curenti. Şi-a croit 
o anume linie de conduită politică, de- 
testată de întreagă opinia publică a 
neamului nostru. A scris articole, sa 
luptat strașnic tot atât cu îndemnurile po- 
liticei noastre tradiţionale, cât și cu sin- 
taxa limbei românești. A scris și pe ungu- 
rește, şi-a creat ca prin minune un ad- 
mirabil „Doppelgänger“, pe fenomenalul 
Argus, cu care ș'au sprijinit reciproc no- 
bilele teorii; în sfârşit a desfășurat o 
activitate prodigioasă. Nu sa oprit, se 
înţelege, la calea jumătate. Coloanele 
„gazetei noastre bisericeşti sunt cea mai 
tristă dovadă a acestei cheltuieli inutile 
de tipar. Și unde a ajuns d-l Babeș, 
unde a ajuns bătrâna noastră gazetă bi- 
sericească? A ajuns să publice rânduri 
de curtenire, cuvinte de duioasă plecă- 
ciune la adresa lui Moldovân Gergely. Am 
ajuns noi să vedem, în organul oficial 
al unei mitropolii, debitându-se încer- 
carea temerară de-a reabilità cinstea 
națională a numitului om... 

Să stăruim câteva clipe asupra ace- 
stui fenomen ciudat şi să-l judecăm sub 
raportul apariţiilor desgustătoare, cari 
ne aduc tot mai multe surprinderi în 
timpul din urmă. Va să zică, Moldovân 
Gergely. Doamne, e un lucru elementar, 
o axiomă banală, că în conştiinţa ob- 
ştească a ori-cărui popor, după un anu- 
mit răstimp de activitate publică, va- 
loarea cutărui individ rămâne fixată, 
personalitatea lui primește pecetea opi- 
niei publice. Bi bine, care e verdictul 
laconic și irevocabil al conştiinţei noa- 
stre publice pe urma activităţii numi- 
tului domn Gergely ? Știm cu toţii această 
sentință. E stigmatul cu care sufletul 











PARA NOASTRA: 


ori-cărui popor conştient pecetluieşte 
fruntea transfugilor. Aceasta o ştie de 
douăzeci de ani toată lumea noastră, 
o ştie şi numitul domn şi nu se supără. 
Dimpotrivă, e vesel şi scoate gazetă. In- 
jură şi el, după cum poate, după cum 
i-se poruncește. Și acest om care a 
creat din numele lui o noţiune, un simbol 
al rătăcirii, acest om e numit de „Tele- 
graful Român“ : fiu credincios al naţiunii și 
aderent al păcii naţionaliste“. Vedeţi până 
unde sa avântat spiritul dezastruos, spi- 
ritul de târg, îndrăzneala mercantilă a 
zilelor noastre? 

Să dăm o lămurire. Noi nu ne luptăm 
aici cu d-l Babeş. I»-l Babeş are păre- 
rile sale. Rele, bune — nu impoartă. 
Probabil şi d-l Babeş ştie că nu im- 
poartă. In orice caz trebue să știe, că 
nu se poate aşteptă din partea noastră 
la nici un gest de mânie furtunatecă, 
la nici o tresărire pătimașe a sufletului. 
Există personalităţi, față de cari sunt 
de-ajuns atitudinile „moderate“ — cum 
Sar zice. E vorba însă de altceva. E 
vorba, cum spuneam, de organul unei 
mitropolii în care s'a exprimat totdeauna 
judecata oficială a cercurilor noastre 
bisericești. Ei bine, aceste cercuri biseri- 
cești socot de-o datorie a lor să ajungă 
în contrazicere cu întreagă opinia pu- 
blică? Nu credem. Cei puşi în fruntea 
acestei instituţiuni trebue să-şi deie seama, 
că în orice cuvânt, în orice atitudine a 
lor, nu se pot depărtă de normele pe 
cari le impune spiritul general, con- 
ştiinţa obştei pe care razimă această 
instituţiune. O ştiu, trebue s'o știe 
aceasta, căci în momentul când capul 
unui așezământ se abate dela acest drum 
firesc, și-a distrus singur piedestalul auto- 
rităţii sale. Iată de ce ne socotim de-o da- 
torie a noastră să atragem din nou atenţia 
celor puși în fruntea bisericei noastre. 
Sunt prea multe încercările ce-am suferit 
în timpul din urmă. Credem că va aveă 
răsunet această protestare a demnităţii 
noastre jignite, că vom vedeă o schim- 
bare şi că vom fi cruțaţi de formidabila 
naivitate cu care ni-sa răspuns altă-dată, 
că d-l Babeş e numai oaspete etc... 

In orice caz, în faţa acestor simp- 
tome îngrijitoare cari ne infăţișază într'o 
lumină atât de tristă mentalitatea unbra 
din cărturarii noștri, se cere o păşire ho- 
tărită. Noi cei grupaţi în jurul acestei 
reviste vom fi călăuziţi în aceste che- 
stiuni de cea mai necruțătoare energie 
şi credem în izbânda noastră. 


Nouă dovadă. Zilele aceste ne-a venit la 
cunoştinţă încă una din multele dovezi ale spiri- 
tului de brutalitate vulgară care povăţuieşte deatâ- 
teaori mintea slujbaşilor acestei cârmuiri nenorocite. 

Iată faptul: In ziua de 28 Iulie sau în- 
fățișat la cripta mitropolitului Șaguna doi 
jandarmi străini, veniți în trecere prin co- 
mună. Sub cuvânt că vor să viziteze mor- 
mântul fericitului mitropolit, acești doi indi- 
visi au pătruns în capelă și-au despoial co- 
roanele mortuare, patru la număr de pan- 
glicile tricolore. 

Denunţăm publicului românesc acest act de 
vitejie şi rugăm pe deputații noştri să comunice dela 
tribuna parlamentară d-lui conte Andrássy această 
nouă ispravă a slujbaşilor săi, dovedind din nou 
prin ce mijloace se propagă la noi din partea stä- 
pânirii iubirea între neamurile acestei ţări. 


Friguri patriotiee. 


Organele stăpânirei ungurești sunt 
cuprinse de o nespusă nervozitate. 

Această nervozitate stă după părerea 
unora în legătură cu legile ce au să se 
facă dacă nu azi, mâne, prin care să se 
pună capăt domniei de clasă și de rasă, 
după a altora, în mișcarea ce sa produs 
în massele poporului prin adunarea de- 
putaţților naţionali, cari au luminat po- 
porul asupra stărilor în cari ne găsim 
și l-a împintenat la stăruință și mai de- 
parte, ca să reclame pe seama sa drepturi, 
cari i-se deneagă de sute de ani. 

Alţii iarăş văd — şi aceştia sunt 
cei mai cuminte dintre maghiari, că cu 
stăpânia baionetului și a puștei nu mai 
poate merge, și trebue să se facă ceva, 
ca să se îndrepte lucrurile spre bine, și 
dacă nu pot, ori nu vreu pe teren po- 
litic, cel puţin ar face ceva pe teren 








O consecinţă generală a acestor stări este 
pronunţata grandomanie, — boala de care sufere 
greu lumea literară de astăzi, plină de genii şi 
apostoli. Ceice acum merg pe drumul lor, fie că 
se consideră ajunşi, fie că victime fudule ale în- 
chipuirii lor, sunt apariţii de-opotrivă de respin- 
gătoare şi pe toți ii pândeşte decepţia, ziua târzie 
când singuri vor cunoaşte realitatea şi... când 
cu durere işi vor aduce aminte de aceea vreme 
petrecută împreună, când nemușcaţi de şarpele 
ambiţiei, neameţiţi de fumul succesului, iubeau 
mult şi urau puţin şi lumea întreagă eră a noa- 
stră... ZI. Chendi. 


Mintr'un carnet. 


A compătimi sufletele distinse înseamnă a 
le răni, — dacă nu a le insultă. 
o 
Cu aventurile romantice se laudă numai 
cei cari nu le-au avut. 
o 
Arătaţi-mi pe omul care n'a fost o clipă 
plictisitor în vieaţa lui, — și voi goni din raipe 
toţi drepţii, ca să-i las numai lui împărăţia ce- 


rurilor,,. 
© 


La douăzeci de ani, ne radem mustăţile ca 
să nu se vadă că sunt prea mici şi aproape 
albe, iar la șaizeci, ca să nu se vadă că sunt 
prea mari şi, vai, albe de tot.... E. 








Gelei mai dragi... 


Din seara cu sfârșiri de stele 
Când foile de trandafir 

In sărutarea-ți pătimașă 
Mureau strivite fir cu fir, 


Din seara când plutea în juru-ți 
Atâta patimă și dor 

Și cănd ninsoarea parfumată 
Ii împletea un alb covor, 


Din seara când îngândurată 
Alunecă privirea ta 

Pe urma stelei ce ’n risipă, 
Pe fundul zării fulceră, 


Mă 'ndeamnă gândurile toate 
Să-mi risipesc nepăsător 
Cântările-mi de pân acuma, 
Intreagă amintirea lor, 


Și cum împrăștiate stele 

Păstrând al razelor ecou 

Se 'mbrăţișează iar — să nască 

Lumina unui soare nou, 

Din cântecile mele toate 

Un cântec nou să fac aș vreă 

ȘI toate cântecile mele 

Să ți-le 'nchin, stăpâna mea... 
Victor Eftimiu. 





Din Jean Richepin. 


Poet, ramancier, dramaturg şi nuvelist celebru, Jean 
Richepin, e unul dintre scriitorii cei mai indrăzneţi şi mai 
viguroşi din Francia. Ales de curând, membru al Acade- 
miei Franceze, el face parte din şcoala realistă şi s'a re- 
marcat din tinereţe, printr'o vieaţă svânturată gi plină de 
aventuri, cari au rămas vestite. Dupăce cutreeră Francia, 
Belgia şi Elveţia, în compania unor acrobaţi de bâleiu, 
ținând el însuşi rolul de gimnastic al trupei, fugi într'o 
bună dimineaţă, ca să scape de pumnalul unui rival, la 
dragostea unei călăreţe de circ şi se făcu profesor. In urmă 
se angajă ca marinar pe un vas și mai târziu îl vedem 
hamal, în portul Neapole. Când se întoarse la Paris, dete 
la lumină un volum de poezii „La Chanson des Gueux“ 
care-i atrase o lună de închisoare şi interdicţia volumului 
de cătră censură. Opere principale: Les Blasphomes, La 
Mer, versuri; La Glu, La Pavé, Cesarine, prosă; Nana-Sahib, 
teatru și Lea Morte Bizarres din care scoatem ciudata 
nuvelă pe care o dăm mai jos în traducţie: 


LAŞUL. 


Unui om, n'ar trebui să i-se zică nici odată 
laş, căci nu se ştie exact în ce consistă laşitatea 
şi niciodată nu se cunose cauzele multiple şi 
variate cari o determină. Fără să ţii socoteală 
de chestiunile de temperament, cari fac ca un 
om cu sângele mai mult sau mai puţin violent, 
se revoltă sub greutatea unei insulte, sau o ţine 
minte, pentru a se răsbună mai târziu, sunt o 
mulţime de împrejurări de timp, de vârstă, de 
educaţie la cari trebue să te gândești, înainte 
de a judecă pe cineva. Afară de asta, bravura 

economic, ca să mai domolească ne- 
mulţumirea din popor, care nu se poate 
tăgădui, există — şi încă în grad destul 
de mare. 

Sunt deci diferite curente, din cari 
s'ar puteă deduce, că n'are să întârzie 
mult îndreptarea lucrurilor spre bine. 


Şi în mijlocul acestor gândiri bune 
şi rele, — se ivesc şoviniștii maghiari, 
bălaurii cu câte 7 capete — cari numai 
cu fier și cu sabie vor să vadă desle- 
gată chestia nemulțumirii poporului. 


Deocamdată, aceștia au rolul con- 
ducător. 

Cum ţi-ai puteă explică alteum spre 
pildă, că în Blaj se nimicește activitatea 
unei reuniuni românești de pompieri 
cari stâng focul mistuitor, și, în clipe de 
repaus, cântă şi ei o cântare atât de aproape 
de sufletul şi inima lor! 

In acelaş opid — se suspendă con- 
siliul comunal, pentru cuvântul, că ro- 
mânii din cari e alcătuit, nu sunt buni 
patrioți — iar în Roșia deputatul cer- 
cului Ighiu — nu poate ţineă darea de 
seamă cătră alegătorii săi, căci se spune, 
în minunata oprelişte — e zi de târg, 
se adună prea mulți oameni și comunicația 
pe stradă se împedecă. 

Cine nu va vedeă în aceste simp- 
tome, cum și în concentrarea gendar- 
milor la Oiăştie, la Zlagna şi pretu- 
tindenea, unde gau tăcut apariţia de- 
putaţii noştri, nişte semne proaste ale 
vremii, semne, că peste minţile luminate 
ale conducătorilor maghiari s'a sălășluit 
o ceaţă groasă care nu-i mai lasă să 
vadă limpede, care le întunecă mintea 
şi-i impinge să facă acte de gust prost, 
din cari nu transpiră nici o înțelepciune 
de guvernământ serios. 


Ministrul de interne, contele Andrâssy, 
a chemat ;pe prefecţii din Ardeal la 
sfat — iar deputaţii maghiari ardeleni 
au ţinut alt conventicul cu scopul ne- 
tăinuit de a veni în ajutorul săcuilor. 


Aceste toate, una după alta, în in- 
tervale scurte de câteva săptămâni, în 
toiul verii, când altedăţi vara eră atât 

de liniştită şi barometrul politie nu se 
mişcă până prin Octomvrie, deodată cu 
deschiderea parlamentului. 


Toate aceste denoată stări bolnave, 
stări anormale, sunt friguri patriotice, 
cari nu pot vindecă relele de cari e 
bântuită ţara, nici nu pot aduce o mul- 
țumire statornică, ci cel mult pot pro- 
vocă nouă nemulțumiri în sânul popoa- 
relor nemaghiare. 


Deputaţii noştri pretutindenea au 
insistat să se facă o lege cinstită, să 
se deie poporului drepturi egale — și 
să se curme cu privilegiile cele tocite, 
cari nu mai au nici o îndreptăţire acum 
în veacul luminelor. 


Stăpânitorii noştri însă se vede, că 
tocmai cu aceea îşi bat capul, cum ar 
puteă pe mai departe să pună scălușul 
la sutele de mii de cetățeni de altă 
limbă şi, în aceiaş vreme, cum arputeă 
asigură pe vecie domnia şi stăpânirea 
maghiarilor asupra celorlalte popoare. 
Şi de aici 'vine neînțelegerea, de aici 
conflictul. 


Popoare să se mulţumească cu 
mai puțin, ca popoarele nemagbiare din 
patria aceasta, nu există pe fața pămân- 
tului, dar, durere, că şi acel puţin nu li-se 
îngăduie de bună voie şi cu inimă 
curată. 

Pentruca să încerce a luă ce-i competă 
de drept cu puterea, ar fi cea mai neno- 
rocoasă întreprindere, și noi sfătuim 
pe ai noștri la luptă loială, la luptă pe 
baze legale, cu încrederea în Domnitorul 
ţării şi cu încredere în viitor. 


Este peste putință, ca să nu vie 
vremea, când înşişi maghiarii ne vor 
oferi, de bunăvoie, drepturile, de cari azi 
nu vor să audă, — și spre această vreme 
se vede, că împing lucrurile mai mult ei 
decât noi. 


Cum am aşteptat sute de ani mai 
putem aşteptă plinirea şi sosirea acelei 
vremi — după care să se înaugureze pace 
şi bunaînțelegere perfectă. 

Fuziune peniru fuziune. 


Sensaţia săptămânei acesteia este 
ştirea, adusă mai întâi de „Neue Freie 
Presse“, despre pregătirile făcute în cursul 
verii de şefii coaliţiei în vederea fuzio- 
nărei întrun singur partid a tuturor par- 
tidelor dela putere. 

Numitul ziar vienez dă toate amă- 
nuntele acestor pregătiri, făcând urmă- 
torul istoric. Zice că ministrul de interne 
Andrâssy a fost cel dintâi care a dovedit 
necezitatea unei fusiuni, care să poată stă 
cu succes de-asupra naționalităților și a 
socialiştilor. După Andrássy sar fi inte- 
resat Kossuth și Apponyi de această ideie 
şi, găsind-o salutară, au și pornit o ac- 
ţiune în direcţia numită, căutând a cu- 
ceri pentru ea pe toţi partizanii coaliţiei, 
deci şi pe clericalii catolici. Şi dupăce 
partidele au căzut de acord asupra unor 
principii generale, fruntașii lor s'au pre- 
zentat înaintea Suveranului, expunându-i 
planul, iar Majestatea Sa — zice „Neue 
Freie Presse“ — i-a însărcinat să-i înain- 
teze un program concret al viitorului 
partid fuzionat, Acest program a şi fost 
fixat in una din ședințele consiliului de 
ministri, iar contele Zichy Aladâr, mini- 
strul a latere a primit să înmâneze Suve- 
ranului programul detaliat. 

Cari sunt acum punctele principale, 
în cari s'au unit cele trei partide pentru 
o viitoare cooperare comună? Ar fi mai 
întâi legea electorală, care le-ar fi deo- 
potrivă de favorabilă, pecând, dacă fu- 
ziunea, nu s'ar face, ar fi un prilej de ve- 
cinică hărțuială și de slăbire reciprocă a 
celor trei partide. In rândul al doilea ar 
veni chestiunea militară şi a diplomaţiei: 
partidele fuzionate se mulțumesc în a- 
ceastă privință cu oare-cari concesii pri- 
vitoare la limba și emblema naţională. 
Şi ar mai fi în sfârșit cestiunea băncii 
austro-ungare, în care cestiune până acum 
erau mari divergențe între aderenții lui 
Andrássy şi clericali pe de-oparte, cari 
primeau vechiul punct de vedere dela 
1867 şi între koșuthişti pe de alta cari 
luptă pentru independenţa băncii ungare. 








variază după ocaziile în care se produce. S'au 
văzut oameni, extrem de curagioși în faţa unui 
pericol fizic, tremurând şi plângând ca femeile, 
dinaintea unui necaz moral. Răsboinici, hrăniţi 
cu praf de puşcă, și acoperiţi de răni glorioase, 
întorcând spatele și fugind într'o luptă de con- 
ştiinţă. Fricoşi, făcând intr'o zi un act de eroism. 
In schimb, se găsesc eroi, cari au o adevărată 
groază, când e vorba să-şi scoată un dinte. 
Femei, cari leșină când văd cum se tae un pui, 
bandajând pe cei cărora li-s'a amputat mâna 
sau piciorul şi nasc fără să se audă un tipăt. 
Alţii, mai degrabă se otrăvese cu chibrituri di- 
solvate, decât să-și pună în tâmplă ţeava unei 
arme; şi timizii aceștia, pe cari îi inspăimântă 
răceala oțelului, se sbat în ghiarele morţii, chi- 
nuindu-se câte trei zile şi nu scot un geamăt. 

Să vă povestesc acum, sfârşitul unui laş: 

Când ajunserăm în fundul acelei vălcele 
pierdute, unde mă condusese aproape fără să 
simt, nenorocitul imi apucă în tăcere amândouă 
mânile şi începu să plângă. 

Ştiam câtă dreptate aveă să fie trist și 
adeseori fusesem confidentul durerilor lui. In 
mai multe rânduri, îmi istorisise copilăria lui 
nenorocită şi cunoşteam bine lipsurile vieţei lui 
prezente. Erà fiu natural al unei actriţe şi 
a unui evreu, care murise în inchisoare. Mama 
sa îl târise in urma bagajelor ei, prin toate tea- 
trele din provincie şi străinătate pe unde o 








aruncase hazardul meseriei. Mâncase împreună 
cu ea pâinea desfrâului, băuse şampanie pe la 
supeuri şi servise de jucărie celor cari o între- 
ținuse. Până la etatea de 16 ani, schimbase taţii 
tot aşa de des cum schimbă măsa rochiile şi ea 
schimbă, câte odată, chiar in aceiaș zi mai multe 
toalete. Intro bună dimineaţă, mama lui fugi 
fără să deă ochi cu dânsul, lăsându-l singur, 
părăsit, întrun colţ al Americei de sud. O câută, 
dar nu se mai putu întâlni cu ea, Scăpă de 
acolo cu mare anevoinţă şi se intoarse la Paris, 
patria declasaţilor și a celor fără de speranţe. 
Aci insă nu reuşi să-și câştige pâinea așa cum 
ar fi trebuit. 


Trăi la noroc, ajutat de unul, găzduit de 
altul, hrănindu-se pe unde puteă, căci eră destul 
de cunoscut în marea familie a boemilor, cari 
trăesc ca pasările cerului şi când iţi dau mâna 
iti dau şi inima. Crescut rău, obişnuit cu un 
lux în doi peri şi cu lenes, neștiind nici o me- 
serie căci fusese instruit la intâmplaie, eră in- 
capabil — cum zic oamenii din popor — să-și 
pună la treabă cele zece degete. Un an, doi, 
trecură în această trândâvie. Simţea un fel de 
silă să se gândească la ziua de mâine. Câte 
odată eră apucat: de un acces de rușine, de 
demnitate, şi atunci luă o hotărire, se decidea 
să se apuce serios de muncă; toate astea însă 
se topeau întrun potop de lacrimi. Cu toate 
defectele lui, eră un băiat simpatic, original, 





cam bizar şi mai demn de compătimire decât 
de blamat, astfel că foarte des îi ascultam ne- 
cazurile, cari începeau prin revolte și se terminau 
în plâns. Cu toate astea, nici odată nu-l văzusem 
atât de desperat, aşa de profund descurajat, ca 
în ziua în care merserăm amândoi, în fundul 
acelei vălcele pierdute. In ziua aceea, nu mai 
aveă lacrimi de copil pe faţă, ci nişte suspine 
violente îi sguduiau pieptul. Il liniştii puţin, 
cu câteva vorbe de mângăere, dar spre mi- 
rarea mea, nu se mai lăsă a fi consolat ca 
de obiceiu, de argumentele mele. 

Imi tăie bruse vorba şi privindu-mă drept 
în faţă, cu o hotărire liniştită, imi zise: 

— Mi-se pare că ţii puţin la mine. Dacă 
e aşa, ești dispus să-mi faci un lucru care ar 
pune capăt tuturor suferințelor mele? 

— Desigur, voiu face tot ce-mi va stă prin 
putinţă. 

— Ei bine, dacă ai în adevăr oarecare dra- 
goste pentru mine, poţi să mi-o dovedeşti făcân- 
du-mi un serviciu care mi-ar aduce cea mai mare 
bucurie pe care am avut-o în vieaţă. 

— Ce să fac? il intrebaiu cu oarecare grije: 

-— Trebue să mă ajuţi ca să mor, 

— Să mori! ce ești nebun? 

Incepui să cred că în adevăr a înnebunit şi 
nu pricepeam unde vreă să ajungă. Aşi fi luat 
propunerea asta drept o glumă proastă, dacă aerul 
său grav, gestul decis, şi vocea sa sigură nu m'ar 

Aceste divergențe sar fi înlăturat acum 
prin o concesie provizorie a Koșuthiștilor. 

Pe aceste idei s'a construit programul 
noului partid fuzionat, iar Contele Ap- 
ponyi a fost desemnat, ca la o mare în- 
trunire din lâszbereny să proclame cu 
mare fast noua grupare. 

Aceste sunt informaţiile date de or- 
ganul vienez ca „pozitive“. Le înregistrăm 
și noi, deși nu avem deplină încredere în 
veracitatea lor. Ne vine mai mult a pre- 
supune, că totul se reduce la o dorinţă 
de a săvârși numita fuziune, dar că să- 
vârşirea ei intimpină greutăţi mult mai 
mari decum se crede la Viena, greutăţi 
aproape de neînvins. Căci două lucruri 
nu pot fi crezute: întâi că partea ex- 
tremă a Koșuthiștilor va puteă să re- 
nunţe cu totul la revendicaţiile sale din 
trecut şi că clericalii se vor învol să ce- 
deze terenul lor câştigat cu multele lor 
sforţări de până acum. Aşa cum este for- 
mulat acel program, proiectata fuziune 
ar însemnă mai mult un triumf al cons- 
tituţionalilor şi un faliment dezastros al 
Koşuthismului, ceeace nu credem să pro- 
voace tocmai entuziasm în tabăra patru- 
zecișioptistă, 

Ori-cum ar fi, pentru noi aceste svår- 
coliri şi dorinţe de prefaceri rămân foarte 
instructive. E dovedit mai întâi că par- 
tidele maghiare simt trebuința de a se 
inarmă inpotriva noastră, a nemaghiarilor. 
E dovedit că nici unul dintre istoricele 
partide maghiare nu se simte destul de 
tare a luptă singur inpotriva noastră și 
caută să se întăriască, formând un bloc 
nou din ruinele altor partide. Viitoarea 
noastră linie de conduită este prin ur- 
mare limpede : fuziune pentru fuziune / Dacă, 
partidele maghiare între ele se aliază, nu 
ne rămâne altceva decât să facem și noi 
asemenea, să întărim mai întâi partidul exi- 
stent al naționalităților, iar cât priveşte 
pe celelalte partide ce sar mai ivi, pe 
socialiști sau pe alții, să căutăm contactul 
prietenos cu dânșii, nivelând după pu- 
tință divergenţele și apropiindu-ne în păr- 
țile cari ne sunt comune. Blocului ma- 
ghiar trebue să-i opunem un bloc al na- 
ţionalităţilor unite cu celelalte fracțiuni 

opoziţioniste, căci numai din puternica 
ciocnire a acestor blocuri se va produce 
întâia schimbare radicală a situaţiei din 
această ţară. 


CRONICA LITERARĂ ȘI ARTISTICĂ. 


Reforma legii presii în România? De un 
timp încoace presa din Bucureşti îşi exprimă, la 
diferite ocazii, dorinţa de a pune capăt uritelor 
moravuri gazetăreşti, insultelor, violenţei limba- 
jului şi trivialităţilor. Fireşte asta nu e cu putinţă 
decât prin o schimbare a legii presii, care în 
ţara românească e mai liberă ca oriunde. Este 
așa de liberală această lege, încât osândele de 
calomnie sau de altă natură, sunt din cale afară 
rare, delictele de presă aproape nu există. Câţiva 
ziarişti mai moderni, dându-și seama de influenţa 
nenorocită ce o are asupra opiniei publice această 
stare fără frâu şi control, s'au gândit acum în 
mod serios la o anchetă, care să aibă de scop 
introducerea unei reforme în această privinţă. 
„Viitorul“ din Bucureşti salută cu bucurie acţi- 
unea pentru apărarea demnităţei presei și scrie: 

„Ne angajăm să susţinem ori-ce propunere 
„legislativă, care în limitele constituţiunei ar tinde 
„Să dea mai multe garanţii cinstei oamenilor“. 

Şi: 

„Suntem gata să luăm parte la o conferință 
„a conducătorilor ziarelor noastre, cari ar aveă 
„ea obiect să stabilească în mod definitiv mă- 
„surile ce urmează a se luă in interesul presti- 
„giului presei şi al siguranței oamenilor cinstiti“. 

Cu toate că o asemenea reformă ar fi mult 
folositoare până și în literatură, unde aceleaşi 
moravuri s'au încuibat şi cu toate că astăzi gu- 
vernul e compus din elemente atât de inaintate 
incât reforma proiectată nu şi-ar perde carac- 
terul cu totul liberal, — prevedem că nici de 
data asta n-o să se facă nimic, deoarece buna- 
credinţă. a iniţiatorilor va fi suspectată şi tratată 
drept o dovadă de reacţionarism. 

o 

Al doilea Goethe... Pân'acum ştiam că mai 
există un alt Faust, dar de „al doilea Goethe“ 
n'auzisem încă. 

Din izvoare demne de crezare, se anunţă 
că din cercetările cari s'au făcut în arhivele orașului 
Francfurt-pe-Main s'a descoperit un al doilea act 
de naştere al lui Goethe. 

Acum se naște întrebarea: care din cele 


două documente e cel original? 
o 


Spovedania unui reporter, e titlul unui şir 
de impresii din vieaţa gazetarilor bucureşteni, 
pe cari vom începe să le publicăm în numărul 
apropiat al revistei noastre. 

Vieaţa reporterilor dela marile ziare din 
capitala României, e cu totul necunoscută atât 
la noi, cât şi în regat. 

Și totuș, nimic mai interesant ca acești 
gazetari, al căror rost e să cutreere dela un cap 
la altul mahalalele bucureştilor, cercetând aci 
urmele unui complot bulgăresc, aci pricina sinu- 
ciderii cutărei domnişoare sentimentale, aci pe 
un ucigaş de cârciumari, aci părerile unui poli- 
tician. 

Reporterul bucureştean e „calul de tranvai“ 
al ziarului la care lucrează. 

Fiindcă, deocamdată, nu-și au încă bine 
hotărite rosturile, ei sunt puşi la tot felul de 
trebi. S'a aprins un hotel, a sosit vr'un prinţ 
străin, s'a spânzurat vr'un neurastenic, a călcat 
automobilul vr'un copil, a căzut guvernul — re- 
porterul e colea, gata să sboare spre gropile din 
jurul capitalei, unde s'a găsit un cadavru, sau 
în cabinetul cutărui secretar de minister. 

Printre reporterii din Bucureşti sunt unii 
cari câştigă mult, făcând șantaze şi escrocherii, 
alţii sunt oameni cinstiţi, cu câte 3—4 copii pe 
cap: lucrează la câte trei gazete deodată, fac 
„anchete“, le iscălesc altfel gi-și duc traiul de 
azi pe mâine. Alţii, se fac reporteri ca să le 
treacă vremea şi să se plimbe cu trăsura; pe 
alţii îi ispiteşte vieaţa sbuciumată, cu rătăciri 
dealungul mabalalelor, cu nopţi petrecute în 
preajma unui foc straşaic, cu înfiorări în faţa 
cadavrelor de sinucigaşi, cu intrebări lângă trupul 
putrezit al vr'unui om ucis. 

In Spovedania unui reporter, autorul ei ne 
împărtășește câteva schiţe din vieaţa foştilor săi 
colegi, la marile ziare bucureştene. 


o 
La 28 August 1828 s'a născut, intrun să- 
tuleţ din lasnaia-Poliana, în Rusia, un copil care 
eră să facă mult sgomot mai târziu: eră fiul con- 
telui Tolstoi şi îl botezară Leon Nicolaievici, 
Zilele trecute s'au împlinit optzeci de ani 
dela acest eveniment atât de puţin important — 


atunci, 
Cine s'ar fi gândit că după aproape un secol, 


intreagă Rusia şi lumea întreagă eră să se întrebe 

fi convins că vorbeă serios. Nu eră nici măcar o 
vorbă fără rost, una din acele frase cari se spun 
fără să cugeţi, în momentele de durere. Erà o ho- 
tărire calmă care-mi dete fiori de groază. 


— Lasă-mă să-ţi explic, continuă el, ce in- 
tențiuni am şi cari sunt cauzele cari mau decis 
şi o să vezi că nu sunt deloc nebun. Nu o să-ţi 
mai istorisesc încă odată, aventuroasa mea exi- 
stenţă căci o cunoşti destul de bine. Afară de 
asta, știi cum trăiesc în momentul de faţă, Știu 
din nainte scuzele pe cari bunătatea d-tale o să 
mi-le găsească, dar acum nu mai pot să le pri- 
mesc, căci am convingerea că trăesc ca un ti- 
călos. Câtă vreme am fost copil, nu prea simţeam 
rușinea de a trăi ca un parasit, dar acum nu mai 
pot, pe fiece zi cad mai jos și ceeace e mai 
grozav e că nu am tăria să sfârșesc odată. Te 
rog să nu mă întrerupi! O să-mi spui că nu e 
vina mea, că vieaţa pe care am dus-o e cauza 
tuturor relelor şi e încă vreme să mă schimb. Nu, 
amicul meu, nu mai merge. Mă cunosc destul de 
bine şi ştiu până unde pot să o duc. cu cinste. 
Dacă mai trăesc, voiu deveni un nemernic. Dar 
nu degeaba am în vine sângele unui pușcăriaş 
şi a unei femei perdute. In mod fatal, surceaua 
nu sare departe de trunchiu şi nu e decât un 
mijloc ca să nu ajung acolo, să mor. De altfel, 
dragă prietine, am motive şi mai puternice ca să 
svârşesc cu vieaţa. Iubesc o fată. O iubesc cu pa- 
siune. lată un motiv ca să trăesc şi să mă cu- 





minţesc ai zice d-ta, căci de sigur ești dintre 
aceia, cari cred că omul se poate reabilità printr'o 
dragoste curată. Ei bine şi calea asta mi-e închisă 
căci fata la care ţin așa de mult, nu știe şi nu 
voiu puteă să o fac să mă iubească. Dânsa e bo- 
gată, virtuoasă, adorată şi nu o să se uite lao hai- 
mana, la un bastard ca mine. Chiar dacă m'ar 
iubi ar fi şi mai oribil. Nu înţelegi?! O, atunci 
trebue să-ţi mărturisesc totul, căci în minutul 
acesta îmi ţii loc de duhovnic. Sângele părinţilor 
mei nu mi-a transmis numai ticăloşia morală dar 
ma infectat şi cu o boală fizică. Şi boala asta s'a 
desvoltat repede în mine din cauza vieţei desor- 
donate pe care am dus'o. Inţelegi acum? Nu m'am 
căutat. Am lăsat răul să înainteze. In câţiva ani, 
peste câteva luni poate, voiu fi prada celor din 
urmă spasme ale boalei. Încetul cu încetul, voiu 
rămâneă fără păr, fără dinţi şi carnea va incepe 
să-mi putrezească. Acum e prea târziu ca să mai 
lupt, căci nu degeaba sunt născut din doi ticăloşi. 
Aşa e că am dreptate? Uite sunt liniştit, cuget 
cu răceală şi-mi cumpănese bine cuvintele. Spune 
drept, nu recunoşti că nu mai am nici un rost pe 
lume şi am tot dreptul să mor? Dupăcum vezi nu 
am alt mijloc să scap din impasul acesta decât 
sinuciderea. Haide, ai curajul şi fi pentru mine 
un adevărat prietin. 


— Ai dreptate zisei eu, mişcat de tot ce 
auzisem, eu nu cunogteam toate astea. Bietul 
băiat, desigur moartea eră singura soluţie. 





— Va să zică vrei să-mi faci serviciul pe 
care ţi l-am cerut? şi spuse fraza asta cu un ton 
vesel în cât mă apucă frica. Până aci îi răspun= 
sesem la insistențe gi la argumente căci erau lo- 
gice, dar îi vorbisem incet fără să mă gândesc 
la urmările cuvintelor mele. Acum ii păreă rău 
de ceeace spusesem. ll observă şi-mi zise: 

— Nu cumva ești tot aşa de laş ca mine? 

— Da de ce laș? şi de ce ca şi d-ta. Iți 
spun drept că nu mai înţeleg nimic. 

— Cum, dar nu ai observat ce vream dela 
d-ta! Nu-ţi spusei că sunt lag şi n'ai înțeles de 
aci ce fel de serviciu iţi ceream. Da, ştiu că moartea 
imi e singura scăpare; văd că nu mai pot, că nu 
trebue să mai trăesc; ştiu că trebue să mă omor, 
Dar nu îndrăznesc să o fac, mi-e frică, sunt laş, 
sunt un laş mizerabil | 

— Bine, bine, zisei eu tremurând căci în- 
cepui să văd grozavul adevăr. 

— Ei bine zise ei, trebue să mă omori d-ta. 

Şi îmi întinse un revolver. 

Mă dădui inapoi cu groază câud văzui ce 
crimă trebuiă să comit. Atunci, se apropie de 
mine şi incepi să mă roage, să mă implore. 

Prevăzuse totul; aveă în buzunar o scrisoare 
în care spuneă că se sinucide așa că nu trebuiă 
să am nici o temere de justiţie; vălceaua erà 
pustie şi trebuiă să-mi fie milă de el căci dacă 
eu, singurul prietin pe care îl întâlnisese, îi re- 
fuzam serviciul ce-mi cereă, ar fi devenit din cauza 

dacă trebuiă sau nu să se sărbătorească această 
obscură naștere? 

Sunt aproape douăzeci de ani, decând se 
răspândesc tot felul de ştiri; de câteva ori pe an, 
agenţiile rusești telegrafiază că Tolstoi e pe 
moarte — Tolstoi e mai bine — Tolstoi e grav 
bolnav. 

Acum, iarăş s'au svonit lucruri alarmante. 
Sensaţionala şi glumeaţa agenţie împrăștie noutăţi 
macabre pe socoteala bătrânului filozof — ca să 
le retragă apoi. 

Câtă vreme Tolstoi e sănătos şi toată lumea 
1l doreşte astfel, de ce nu-şi văd de treabă aceşti 
farsori indărătnici ? 


Henri Becquerel, una din gloriile ştiinţei fran- 
<eze, membru al institutului, profesor la Museum 
şi şcoala Politehnică, a murit fără veste la Croisic, 
în vârstă de cincizeci şi şase de ani. 

Isprăvind şcoala de poduri şi șosele, Becquerel 
s'a dedicat ştiinţelor naturale şi a lucrat, alături 
cu savantul Curie, la descoperirea radium-ului 
1a 1903, a luat premiul Nobel, alături de Curie, 
iar acum trei luni, a fost ales secretar perpetuu 
al Academiei de ştiinţe. 


Adunarea poporală dela Săliște. 


Luptele parlamentare ce-i aşteaptă pe de- 
putaţii noştri la toamnă. după deschiderea Ca- 
‘merei, i-au făcut pe deputaţii noştri să resimtă, 
cu tărie, necezitatea de-a veni în contact cu 
alegătorii lor, cu păturile mai largi ale poporului. 
In cursul verii, aproape toţi deputaţii noştri au 
ţinut dări de seamă alegătorilor lor, stăruind în 
discursurile rostite mai ales asupra celui mai im- 
portant proiect a cărui desbatere se aşteaptă la 
toamnă: proiectul despre întroducerea votului uni- 
versal în Ungaria. 

Dată fiind importanţa acestui proiect, mai 
ales că cunoaştem intenţiile puţin părinteşti ce 
urmărește guvernul în ce privește naţionalităţile, 
— înţelegem pe deplin că deputaţii noştri s'au 
ocupat mai stăruitor de această chestiune, învi- 
tând adunările poporale să-și exprime recuno- 
ştința cătră Maj. Sa care a iniţiat introducerea 
votului universal şi care a dat și până acum do- 
vezi că vreă să rămână credincios cuvântului dat, 
nepermitând falșiticarea votului universal. 





Discursurile politice — academice — nu 
sunt, însă, proprii a deșteptă insuflețirea masselor ; 





mea, un bandit, un ticălos, un puşcăriaș. Ar fi 
aşa de fericit să moară, că ar primi moartea ca 
o pomană şi omorându-l făceam o faptă bună. Şi 
accentul vocei lui eră mișcător, profund, turbu- 
rător. Nebunia lui mă apucă şi pe mine. Puțin 
câte puţin rezistenţa mea slăbeă şi mă convingeam 
că aveă dreptate. Dânsul simțind că mă muiasem 
în favoarea lui se rugă și mai mult. In vocea sa 
erau niște intonaţii convingătoare un fel de implo- 
rări irezistibile, ceva din vocea femeii carete farmecă. 

— Vreà să zică vrei, nu e aşa? imi zise el 
încet la ureche. 

Și îmi puse revolverul în mână. 

Ţeava armei eră întoarsă înspre gura lui. 
Eram înspăimântat. Dete un țipăt ușor, ca de 
copil... eu închiseiu ochii şi apăsând pe trăgaci, 
ii sburai creerii. 


Vilheim II, intruna din preumblările lui de 
dimineaţă, întâlni o copiliţă care vindea cărţi 
poștale ilustrate. 

Impăratul Germaniei se opri. 

— Voiţi o ilustrată a împăratului Germa- 
niei care face zece pfenigi, sau a împăratului 
cu regele Angliei, de cincisprezece pfenigi? în- 
trebă fetiţa. 

Suveranul Germaniei se hotări pentru aceste 
din urmă și întorcându-se spre aghiotantul său, 
îi zise râzând: 

— Ai auzit, scumpul meu? Singur, eu fac 
zece pfenigi, — dar cu regele Angliei la un loc, 
numai șapte şi jumătate... 

© 








"PARA NOASTRA“ 


nu e de-ajuns să areți primejdiile şi să faci apel 
la „unire“ pentru a le reduce la încercări neiz- 
butite de a răpi drepturile unui popor, — ci tre- 
bue să se stăruie și asupra mijloacelor cari iz- 
vorăsc din concepţia „unirii“ şi „solidarităţii“, 
Adunările poporale convocate de deputaţi e firese 
să aibă darul de a lumină pe toţi: în discursurile 
rostite ar trebui să se deă o deosebită impor- 
tanţă interpretării votului universal: să li se ex- 
plice ascultătorilor ce ţântă urmărește înzestrarea 
cu drept electoral a păturilor mai largi şi, in 
consecinţă, de ce falşificarea votului obştesc ar 
fi o primejdie atât de fatală pentru noi. 

Adunarea din Sălişte, convocată pe ziua de 
30 August n., a fost o impozantă manifestaţie a 
dragostei poporului pentru aleşii săi. In piaţa 
mare, locul adunării, la orele două se adunase 
aproape 2000 de ascultători, mai mare parte tă- 
rani din Sălişte şi comunele învecinate, — strânşi 
aici ca să asculte glasul celor trei deputaţi ro- 
mâni cari au mers în fruntea luptelor parlamen- 
tare: Dr. luliu Maniu, Dr. Al. Vaida-Voevod şi 
Dr. Aurel Vlad. 

Sosirea lor e salutată cu aplauze și urale 
îndeluugate. După constituirea adunării, alegân- 
du-se prezidentd-l Dr. N. Calefariu şi notari d-nii 
Ionel Comşa şi I. Banciu, — prezidentul adunării 
deschide, în câteva cuvinte bine potrivite adu- 
narea, arătând scopul ei. La propunerea lui, adu- 
narea hotărește, cu mare însufleţire, trimiterea 
unei telegrame omagiale Maj. Sale, de cuprinsul 
următor: a 


Cabinetului Majestății Sale Regelui Francise Iosif 1. 
Ischl. 

Fii poporului român și alegătorii cercului 
electoral „Cristian“ intruniţi azi la 30 August 1908 
în comuna Sălişte în adunarea poporală, prezintă 
expresiunea neclintitei lor credinţe şi a celui mai 
profund omaj faţă cu Majestatea Voastră, iniția- 
torul votului universal, egal şi secret. 

Apoi dă cuvântul d-lui Dr. Nicolae Comşa, 
inimosul luptător tinăr, care întrun avântat dis- 
curs, rostit cu glas puternic, pe înţelesul tuturor, 
intrerupt mereu de vii aprobări, — reinvie amin- 
tirea momentelor frumoase din trecut, când cu 
prilejul alegerii de deputat, nu s'a găsit un singur 
alegător român în cercul Cristianului (căruia apar- 
ține Săliştea) care să-și deà votul pentru candi- 
datul strein. „N'am întrunit atâtea voturi ca și 
străinul, dar învingerea a fost cu toate aceste a 
noastră...“ 


Au luat apoi cuvântul, rând pe rând, de- 
putaţii Vaida, Vlad şi Maniu, dintre cari cel dintâi 
s'a ocupat, mai ales, cu poiitica urmată de „con- 
fraţii* sași şi deputatul lor Greskovich, iar aceşti 
doi din urmă tratând chestia votului universal. 
Apariţia energicului deputat al Ighiului, A. Vaida, 
a fost salutată cu urale îndelung repetate. A tre- 
buit să treacă câteva minute până când şi-a putut 
să-şi înceapă discursul. Aceiaş primire caldă şi 
plină de dragoste li-s'a făcut şi celorlalţi doi de- 
putaţi fruntaşi (regretăm că, din lipsă de spaţiu, 
nu putem da măcar un reazumat mai larg al dis- 
cursurilor rostite). 


Sfârșindu-se discursurile, notarul, d-l Ionel 
Comşa propune, iar adunarea primeşte cu una- 
nimitate următoarele hotărâri, cea dintâie adresată 
preşedintelui partidului deputaţilor naţionalişti din 
Camera ungară, d-l Dr. Teodor Mihali, — a doua 
adresată Camerei deputaţilor din Ungaria. 


I. 

Poporul român şi alegătorii cercului electoral 
„Cristian“ întruniţi în Sâlişte azi la 30 August 
1908, în adunarea poporală, aduce partidului 
dietal al naționalităților peste tot şi deosebit de- 
putaților român: cele mai călduroase mulţămite 
pentru ţinuta lor vrednică şi bărbătească în dieta 
terei; îi asigură de încrederea şi dragostea sa fră- 
țească şi-şi exprimă dorinţa, ca cu aceeaş fră- 
tească înțelegere şi cu acelaş neinfricat curaj să 
lupte pentru realizarea programului naţional, pentru 
libertatea și egala îndreptăţire a tuturor neamu- 
rilor din ţară întru binele şi fericirea patriei comune. 

IL. 

Adunarea poporală ţinută în Sălişte la 30 
August 1908, dă expresie dorinței şi aşteptărilor 
sale ca votul universal să fie inarticulat cât mai 
urgent în lege şi ca acea lege să asigure fiecărui 
cetăţean drept de vot egal, secret şi fără restringeri. 

Introducerea sufrajului universal in formă 
nefalsificată şi aranjarea justă și proportionată a 
cercurilor electorate le pretinde principiul egalei 
îndreptăţiri, prin a cărui stirbire s'ar slăbi insăş 
temelia statului. Aaistent. 


Intrunirea din Săliște. 
— Impresii. — 

Vestea unei mari întruniri populare la Să- 
lişte, ma ajuns într'un sat mărginaș al Ardea- 
lulvi. Și această intrunire, care găsise în satul 
ce mă adăposteă, ecoul cel mai adânc, — mă 
nedumereă mult: cunoșteam oarecum strâmta 
administraţie ungurească... O intrunire populară 
sub cerul senin, în o ţară atât de 'ntunecată!? 
— eră o întrebare şi stranie şi tulbure, pentru mine. 

Dar, răspunsul se desluşeă tot mai mult, 
din atitudinea vioaie a conlocuitorilor mei. 
„Mergem cu toţii“, „venim cu toții“ — răsăreă 
din fiece ochi şi din fiece gură. Şi nu eră în 
graiul şi "n ochii sătenilor numai o hotărire! Şi nu 
eră în caldul ce-i insufleţeă numai un fel de vânt 
molatic!... In cuprinsul poporului românesc, când 
se pomeneşte de naţiune și patrie, fierbe ceval 
Va porni această fierbere tainică din inima sau 
din sufletul lui? — cine ştiel... 

Și 'n dimineaţa Duminecei trecute, ne-am 
dus mai întâiu la biserică. Nu ştiu soarele de-afară 
sau tămâia dinlăuntrul acestei nebiruite cetăţi, 
învestmântă fețele cuvioşilor cu o paloare de 
apostoli! Şi nu ştiu dacă ruga altarului sgomo- 
toasă sau neauzitele bătăi ale inimilor noastre, 
ne-au îmbărbătat la drum! Și nu mai știu dacă 
pădurile verzi, drumul mai mult scoboritor, càn- 
tecile mai mult decât minunate, răcoarea dimi- 
neţii, căldura din noi sau roatele guralive ale 
căruţelor mocănești... şi nu mai ştiu care vânt 
şi nu mai ştiu care răsărit ne-a adus! Știu că 
ne-am pomenit în Săliștel.., 

%* 

Sărbătoare! ... Şi trebue să fie un înţeles 
între inima omenească şi natură: când una re- 
înviează, supravieţueşte și cealaltă. Sărbătoare... 
Şi pieaţa: mare a Săliştei, se înteţeşte de inimi. 
Şi ploaia nourilor e ameţitoare şi scăpărarea fla- 
cărilor e cumplită şi mânia cerului e îngrozi- 
toare! Nici ploaia, nici flacăra, nici mânia cerului 
însă, nu sunt mai strigătoare ca inimile subjugate!.., 

Plaiurile Ardealului, au adus aci şi pe în- 
cărunţiţii anilor şi pe încărunţiţii durerii.. În 
această adunare, nu trăiă numai icoana aceea 
lacomă a mândriei, nu eră numai gândul acela 
închegat, nu băteă numai inima aceea cuvântă- 
toare, — în masele neamulvi Românesc, venit la 
Sălişte ca să-şi asculte pe fii cei mai dragi, eră 
tăria, nădejea şi lumina dogoritoare a unor vre- 
muri de mult aşteptate. 

Şi aceste vremuri noui, în numele cărora 
murim şi această prefacere, în numele căreia 
naștem şi acest adevăr în numele căruia. ur- 
căm, — se citeă mai mult în ochii celor de 
jos, decât în glasurile celor dela tribună. 

In aerul înconjurător al mulţimei adunată 
Duminecă în pieaţa Săliştei, cineva ar fi putut 
citi mai mult decât într'o carte deschisă. Și tot 
acest cineva, ar fi putut ceti în ochii aceia. aprinşi 
că „mâine“ poate bate oricând neșovăitor la 
poarta Românismului şi că ori-când acest „mâine“ 
poate chemă și că oricând acest „mâine“ poate 
fi auzit cu cele mai lacome urechi şi înţeles 
cu cele mai sfinte inimi! 

+ 


Şi s'au depărtat deputați noştri şi s'au ri- 
sipit şiragurile poporului. 

Din energia curată, strânsă şi contopită în 
sânul Săliştei, înţelegevor fiii chemaţi ai Ardea- 
lului, gândul şi strigătoarea durere a poporului? 

Din cuvântările rostite, din caldul apropierei 
binecuvântate şi din soarele arzător al Duminecii 
trecute, — înţelegeva popoiul Românesc îngheţul 
vremurilor de astăzi? 

Inţelegeva vr'odată aerul, 
înăbuşite sufletile noastre? 

Cine ştiel!... 


VIEAȚA ÎN BUCUREŞTI. 


Bâlciul dela, Cotroceni. — Luptele atletice. 

De sfântă Mărie, în fiecare an, se face in 
câmpul Cotrocenilor, dincolo de Palatul Cotroceni, 
un bâlciu mare la care vin mulți ţărani de prin 
comunele învecinate ale Capitalei. 

Şi acest bâlciu, ca şial „Moşilor* eţinutcu 
aceeaş mare dragoste de obiceiurile vechi, pe 
acelaș temei al tradiţiilor ce nu se pot stinge. 

In marginea taberei dela Cotroceni şi aproape 
de clădirile şi corturile unde stau trupele pe timpul 
verei, acolo se ridică bărăcile şi corturile în ajunul 


Sf. Marii. 
Nu lipsesc nici „Panoramele“ cu înghiţitorii 


de foc şi ace, nici saltimbancii ce se dau tumba 
şi fac tot soiul de giumbușuri spre minunarea ob- 
ştească. lar lumea care se înveseleşte cu aceste 
spectacole simple e alcătuită in mare parte din 
țăranii de prin comunele din preajma orașului. 

Şi prin îngrămădirea aceea nemai pomenită 
de lume, prin arşiţa grozavă, trec soldaţii gătiţi 
în hainele de paradă, chipeși și mândri de fac 
să le tresalte inimile ţărăncuţelor gătite ca la o 
zi mare. Strălucirea fotelor și iilor smăltate în 
fluturi de aur şi argint fac chipurile să fie și mai 
îmbujorate, pline de o veselie fără samăn. 

Ochiadele se incrucişează într'una, sufletele 
tinere se înţeleg în câteva clipe, şi după două trei 
pahare de „limonadă rece“, perechile trec sub 
umbrarele încăpătoare unde e prinsă hora. 

Lăutarii la mijloc, cântă de-i trec nădușşelile, 
iar praful ridicat în focul jocului se amestecă cu 
chiuiturile vesele ale flăcăilor. 

Si nici nu apucă bine să se isprăvească un 
joc, că altul se şi încheagă numai decât. După 
o „sârbă“ svăpăiată, urmează o horă liniştită în 
care mânile se strâng cu patimă și ochii strălu- 
cesc ca para. Apoi intrun „brâu“ nebun flăcăii 
îşi arată puterile, pun tot focul tinereţii în di- 
băcia și repeziciunea cu care fac toate figurile 
acestui joc greu. 

Spre asfinţitul soarelui, când aurul ultimelor 
clipe ale zilei se aşterne moale peste tot, in ră- 
coarea ce începe să cuprinză firea, mesele se intind, 
veselia trece ori-ce margini și chiotele se întretaie 
mereu cu .ciocnetele de pahare. 

lar prin panorame vuietul închis al fanfa- 
relor hodorogite iatovărășeşte ţipetele saltimban- 
cilor cari își pun tot sufletul să mulţămească lumea 
aceasta preţuitoare a giumbuşurilor ce le fac. 

Până noaptea târziu ţine petrecerea aceasta 
populară păstrată cu atâta dragoste de lumea iubi- 
toare de datini. 

In acelaş timp lumea subţire a Capitalei se 
bucură de o petrecere neobişnuită acum. E vorba 
de „luptele atletice“ cu care un întreprinzător 
dibaci ştie să atragă lumea într'o grădină cam 
neluată în seamă vara asta. 

E un public pasionat de tot ce înseamnă 
vre-o manifestare sportivă, publicul acela care 
ţine să fie de faţă la „alergările de cai“, ca și la 
încercările de trântă ale atleţilor străini şi români, 

Unii se înflăcărează pentru o încolăcire a 
braţului pe după un grumaz ca de taur, altora le 
place felul cum unul gros ca o focă se avântă 
asupra altuia mai slăbănog, şi aşa își tree mulţi 
două ceasuri „făcând sport* chiar şi în timpul verei. 

Şi cum asemeni manifestări sportive plac 
mult, nu-i de mirare ca în curând vre-un alt ìn- 
treprinzător să întroducă obiceiul „luptelor“ per- 
manente, ca să poată mulțămi mai bine pe toţi 
iubitorii acestui soi de petreceri, NW. Pora. 


că prea sunt 


Demetru Marcu. 

FREIBURG. 


leşim din întunecatele văi adânci ale 
Schwarzwaldului, în care torente furioase de 
munte se izbesc urlând de stâncile de granit. 
Codrii adânci de brad se rărese şi fac loc pă- 
durilor de carpen şi de fag, în care lumina se 
joacă prietinos și blând şi în care izvoarele își 
potolesc glasul. 

De pe Schlossberg, cea din urmă înălţime, 
care desparte aci Schwarzwaldul de câmpia Ri- 
nului privim în jos cel mai vechi şi cel mai de 
seamă oraş al ținutului întreg. Din marea de 
coperişuri de ţiglă se ridică măreț zidurile de 
gresie roșie ale minunatei catedrale, cari riva- 
lizează în frumseţe cu acea a Strassburgului, 
tot aşa de veche ca ea. Deasupra zidurilor spri- 
jinite pe contraforturi, cioplite cu o deosebită 
măestrie, intre turnurile laterale ușoare şi sub- 
tiri — se ridică uriaşul turn principal, o minu- 
nată filigrană de piatră roşie, care pluteşte parcă 


în văzduh înfruntând puterile firii. 


De jur împrejur până la marginea orașului 
se rânduesc apoi turnurile ce se ridicau odată 
deasupra porţilor de întrare ale zidurilor ce nu 
mai dăinuesc cum şi acele ale multelor biserici 
nouă şi vechi. In depărtare rivalizând în înălţime 
cu ele coșurile subţiri ale fabricilor, ca niște 
minarete de geamii ale unei noui păgânătăţi 
moderne, ce stăpânește lumea cu munca ei 
pajnică și roditoare. 

Poteci de preumblare străbat ca o rețea 
coasta și creștetul păduros ale acestei înălţimi, 
căreia câmpia întinsă de alături îi dă dreptul 
să fie „munte“. Trecem pe lângă coloana lui 
Bismark — nu e locşor în Germania în care 
Bismark să nu-şi aibă monumentul — şi pe lângă 
urme de castele şi de ziduri, cari au apărat ori 
au duşmănit, în decursul veacurilor, de aici de 
sus, orașul din vale. Pe un bloc de granit cetim 
patru inscripţii, care înseamnă în scurtimea lor 
mişcătoare cele mai însemnate momente din 
istoria oraşului: 

„Tradiţia pomeneşte că cu multă vreme 
înainte de întemeerea orașului se ridică aici un 
singuratec castel de vânătoare al ducilor de 
Zähringen. Orașul fù intemeiat la 1120 de ducele 
Konrad. Ducele Bertold îşi mântui zilele aicea 
sus, ca cel din urmă vlăstar al neamului său“. 

„Moștenitorii ducelui de Zähringen, conții 
de Urach, mai apoi conți de Freiburg, au avut 
aici sus curte princiară; strălucita cetate fù dă- 
râmată în răscoala orășenilor împotriva contelui 
la 1366“. 

„In răsboiul cu ţăranii la 1525 bombar- 
dară răsvrătiţii de aici de sus oraşul“. 

A patra inscriptie pomeneşte însfârşit cum au 
fost găsite aci la 1816 resturile unui mozaic 
roman, dovedind vechea stăpânire a Romanilor 
asupra acestui pământ. 

O altă tablă de granit pomeneşte de cea 
din urmă reînviere şi de moartea vecinică a 
acestor ziduri de ură şi de lupte. 

„In stăpânirea Coroanei franceze dela 
1677—1697 fù întărit din nou Freiburgul. La 
1745 cele trei cetăţi fură sfărâmate şi făcute una 
cu pământul“. 

Ne coborim în oraş. i 

Intrăm prin unul din portalurile fără porţi 
de sub turnul zidurilor de odinioară. Deasupra 
întrării în toată lărgimea păretelui stă zugrăvit 
sdrobind scorpia, Sfântul George patronul oraşului. 

Pe toate casele fâlfăie steagurile Imperiului 
şi ale Ducatului de Baden. Orașul e în aştep- 
tarea Marelui Duce, urmaşul de astăzi al străve- 
chilor conți de Zähringen. 

Mergem pe vechile strade, cu greutate lăr- 
gite şi îndreptate până la Catedrală, în mijlocul 
unei pieţe, care-i salvează frumuseţea, înăbușită 
la atâtea momente de felul acesta de casele din 
jur. Oraşul se mânârește cu ea: e o operă de 

artă din cele mai de seamă ale Germaniei. Pri- 
vim încă odată dela picioarele lui marele turn 
în înălțimea lui de 120 metri, privim mâiestrele 
podoabe ale contraforturilor şi ale zidurilor ex- 
terne, privim turnurile laterale care fac notă dis- 
cordantă cu stilul lor roman, alipit restului edi- 
ficiului, în cel mai caracteristic stil gotic. In- 
trarea cu cei doi stâlpi, ce poartă statui, cu ogi- 
vele ce se alătură în mărime descrescândă, cu 
zugrăvelile şi uşile negre de stejar, face cea mai 
puternică impresie. Înlăuntru aerul de dumne- 
zeiască taină al tuturor marilor catedrale vechi, 
luminată, domolită ce pătrunde prin geamurile 
zugrăvite, sculpturi măiestre şi tablouri renumite 
ale renașterii germane. , 

In aceiaş piaţă cu catedrala se pot vedeă 
arcadele scunde şi vechea faţadă zugrăvită a. 
unei case de mărfuri, ceva mai nouă, din veacul 
al XVI-lea. 

In faţa Primăriei din veacul al XVII-lea, se: 
vede statuia ce înfăţişează, In lungu-i haină mo- 
nahală, pe călugărul Berthold Schwarz, desco- 
peritorul prafului de pușcă. In basorelieful cam 
tocit de pe roclu, deosebeşti totuș chilia de al- 
chimist, în care călugărul pregătiă in piuliţa de 
peatră omoritorul praf. 

Freiburg-ul e un oraş universitar, ca foarte 
multe din aceste vechi oraşe ale Germaniei. Ma- 
rele Ducat de Baden stă astfel în privinţa cul-- 
turală printre cele dintâi state ale Imperiului. 
El are două universităţi: Freiburg şi Heidelberg: 
şi un Politehnic renumit în Karlsruhe. Ca şi în 
Heidelberg universitatea e înghesuită și aici intro- 
clădire fără arhitectură, care a slujit de mănă- 
stire și care poartă încă groase zăbrele de fier: 
la ferestrile ce dau în strâmte strade lipsite de 
lumină. Chimia, Științele Naturale îşi au însă 
clădirile lor mari, spaţioase în altă parte a ora- 
șului alăturea de grădina botanică, pe care o în-- 
tretae şi o împart în bucăţi nepotrivite stradele 
cu sgomotul şi cu praful lor. 

Oraşul e împărţit în două de Dreisam, a 
cărui apă e prinsă şi împărţită pe aproape toate 
stradele mari în părăiaşe, ce răcoresc aerul greu. 
de vară şi dau oraşului o deosebită înfăţişare de: 
curăţenie, chiar când cetăţenii puţin scrupuloşi 
le turbură limpezimea cu resturile gospodăriei lor. 

Peste Dreisam se arcuese poduri, dintre care 
cel din centru poartă patru frumoase statui de 
bronz a patru împărați ai imperiului romano- 
germanic Henric al V-lea, Friederic Barbarosa. 
din veacul al XII-lea, Maximilian din veacul al. 
XV-lea şi primul Habsburg Rudolf cu figura lui 
slabă, haina lui ușoară, trupul mărunt care par'că. 
nu eră făcut pentru spadă și pentru armura grea, 
şi care a fost totuş intemeietorul celei mai să- 
nătoase şi mai vechi din dinastiile Europei. 

G. C. Ionescu. 


Vara trecută, intro după amiază caldă o 
frumoasă domnişoarà franceză d-ra Jeana X—- 
se scăldă in mare, în faţa băilor Berck, sub ochii 
mamei sale. Plaja erà goală. 

Deodată, d-ra Jeana X. auzi strigăte des- 
perate; apropiindu-se, zări doi copii, urcați într'o 
luntre, care începeă să se ducă în larg. Ea sări 
în ajutorul copiilor, întrând în apă până la 
mijloc, ìi scoase din luntre și îi aşeză pe nisip. 

In aceiaş clipă, treci pe acolo secretarul 
unei societăţi care împarte „medalii de salvare“. 

—  Inecaţi! Copii! strigă el. O salvare! 
Domnișoară, dă-mi voie să te felicit|... 

Şi domnul secretar strânse lu piept pe 
salvatoare, îi luă numele şi-i făgăduil medalia. 
Ea fă încoronată la Sorbona, în faţa unui nu- 
meros public de elită, care uplaudă cu frenezie. 

Ori, vara aceasta, acelaș domn secretar, 
reintorecându-se la Berck, zări pe domnişoara me- 
daliată, care sprijinită de un măiestru înotător, 
se bălăceă penibil în apă. 

— Cum? zise el, mamei fetei. Ce face domni- 
şoara acolo? 

— Dar nu vezi, domnule, că învaţă să 
înoate ? răspunse mama, cu nevinovăție... 

o 

ECONOMIE. 


Sistemele cooper. Schulze-Delitzsch şi Raiffeisen. 


VIII. 

Şi deosebirea reală între mentalitatea ţăra- 
nului şi aceea a lucrătorilor industriali şi meste- 
şugarilor face ca concepţiunea asupra creditului 
să fie cu totul alta la sate decât în centrele in- 
dustriale sau comerciale. 

Insă-și economiile — nu trebue să mai ac- 
centuăm — se fac de cătră plugari întrun fel 
şi pentru un scop, de industriaşi negustori într'alt 
fel şi pentru un alt scop. 

Capitalul de rezervă al agricultorilor — şi 
să ne oferim a ne gândi la numărar, când vor- 
bim de capital — se înfăţişează altcum decât 
acel al celorlalte profesiuni ... 

Mai întotdeauna plugarul îşi întrebuințează 
economiile sale şi capitalul de rezervă în pro- 
ducţia gospodăriei... El nu preţueşte atât bo- 
găţia în pământ, unelte şi vite — și are deplină 
dreptate. 





$ 

Pentru sətisfacerea nevoilor de credit in 
agricultură, s'au ivit anumite aşezăminte. 

Institutele hipotecare („Landschaften“ în 
Germania, „Credite fonciare rurale“ in România) 
au de scop îndestularea cerinţelor de credit mo- 
biliar ale agricultorilor. 

Anumite bănci pe acţiuni, bănci comerciale, 
au căutat, să se ocupe cu creditul mobiliar agricol 
i cu creditul personal, cu creditul de lombard. 
AS instituţiuni, a căror raţiunea de a fi 
este câştigul, nu a răspuns nevoilor, potrivit in- 
tereselor plugarilor... 

In afară de goană după câștig, lipsa băn- 
cilor comerciale în agricultură, şi astăzi destul 
de număroase, — mai consta și în depărtarea 
prea mare, dela reşedinţa lor, în oraşe, la go- 
spodăriile sătenilor — ceeace: face şi mai nee- 
conomic creditul acordat de aceste bânci. 

Marii exploatori din agricultură, au toate 
condiţiunile cerute, a întră în legătură cu insti- 
tuţiunile financiare dela oraşe, 

Ce se întâmplă insă cu micii producători ? 
Aceştia sunt puşi la o răspântie: sau să se arunce 
în ghiarele cămătarilor — ceeace însemnează ruina 
materială şi morală a lor — sau să găsească o 
nouă armă, de apărare, un nou aşezământ, 
“pentru întărirea gospodari lor, — un așezământ 
de unde să-şi poată procură un credit ieftin și 
cinstit, unde să-și desvoalte spiritul de economie, 
unde să aibă școala pentru întărirea in lupta din 
ce în ce mai crâncenă a vremei de mâine. 

Nu găsesc ei scăparea în tovărăşiile de cre- 
dit raiffeisiane ? 

Acum, dupăce am făcut cunoştinţă cu per- 
sonalitatea lui Raiffeisen şi particulităţile credi- 
tului în agricultură, putem să trecem la cercetarea 
principiilor, cari călăuzesc băncile populare raif- 
feisiane. 

Scopul de căpetenie al acestor bănci, (art. 
2) este...*) a îmbunătăţi starea morală şi ma- 
terială a membrilor, a luă măsurile necesare în 
această privinţă şi îndeosebi a procură capitalul 
necesar pentru membrii lor, pe chezăşie comună 
şi în sfârșit a primi bani spre fructificare*... 

Că scopul acestor bănci e întâi moral — și 
apoi material, — e clar, reiese din intreaga întoc- 
mire a iustituţiunilor. Numai acei plugari pot fi 
primiţi ca membrii în bancă, cari au dovedit că 
sunt morali, cari nu au fost certaţi cu justiţia, 
cari se bucură de cinste în mijlocul comunei lor. 

Din categoriile de principii, cari stau la baza 
organizării Haifieisiane, următoarele două, ni se 
par a exprimă partea caracteristică a sistemului: 
a) principiile cari hotăresc legăturile dintre tovă- 
răşie şi tovarăşi, b) principiile alcătuirei capitalului 
propriu. 


*) Vezi: F. W. Raiffeisen: Die Darlehunskassen—Vereine, 
pag. 8. Neuwied. 1887. 

Despre aceste vom vorbi acum, despre ce- 
lelalte in numerele viitoare. 

$ 

a) Băncile populare raiffeisiane sunt tipul to- 
vărăşiilor personale. Intr'ânsele mai ales, valoarea 
personală şi morală, — nu mărirea capitalului, ho- 
tăreşte in primul rând recrutarea membrilor. Şi 
pentru acest lucru, în vederea legăturii personale 
ce trebue să existe intre membrii unei bănci, în 
afară de consideraţia privitoare la trăinicia ope- 
raţiunilor, — avem cerința generală cu băncile 
populare să-şi îngrădească, să-și limiteze cercul 
afacerilor îndeobşte la o comună rurală. 

Membrii dintro comună se cunosce foarte 
bine între ei, aproape ori-ce pas cât de însemnat 
e văzut de tot satul. 

E adevărat că resfrângerea cercului de ope- 
raţiuni, numai într'o singură comună, pune oare- 
cari piedeci desvoltării financiare a băncilor po- 
pulare, — dar iarăși e adevărat că dacă acestea 
pierd astfel în extensitate, câştig în schimb în in- 
tensitate. Şi, dupăcum am aveă prilej să vedem, 
o organizare centrală chibzuită a băncilor sătești 
are puterea, să înlăture piedecile indicate. 

Potrivit cu condiţiunile psihologice şi eco- 
nomice dela ţară, cercul restrâns al operaţiunilor, 
atât pentru recrutarea membrilor cât şi pentru 
acordarea de imprumuturi, e o cerinţă prea firească. 

Plugarul e prin existenţa un realist. 

El vreă să cunoască bine fie acel cărui in- 
credinţează ecomeniile sale, precum tine mult să 
vadă la ce scopuri se întrebuinţează banii daţi cu 
împrumut. Aceste lucruri se realizează numai în 
cercuri restrânse. 

Cercul restrâns, limitarea teritorială la o 
singură comună, — se potrivește admirabil cu sta- 
bilitatea și întreaga mentalitate, ce întâlnim în 
vieaţa satelor. 

Ce temere nu ar pricinu! prea marea de- 
părtare între societari şi unii educatori de bănci, 
necunoscuţii întregii obşti ? 

Ce control s'ar puteă exercită la întrebuin- 
tarea împrumuturilor, din partea educatorilor, dacă 
limitarea teritorială nu ar fi statornicită la una 
cel mult două comune? 

Prin însă-şi tendinţa ei de căpetenie, banca 
populară raiffeisiană care vreă să fie o comunitate 
economică-comitativă, trebue să aibă limitarea te- 
ritorială, recomandată de părintele Raiffeisen“. 

Aceasta cerinţă vom vedeă că-și mai are 
rostul ei în regulile adoptate pentru administraţie. 

Un alt principiu luat ca bază a sistemului, 
intru cât privește legăturile dintre membri și to- 
vărăşie, e principiul solidarităţii nelimitate. 

Tocmai strânsa, statornica relaţie personală, 
— şi nu numai de ordin material — între tovarăși, 
— fac ca acest principiu să nu devie nimic în- 
spăimântător, cum spre pildă ar putea fi cazul în 
condiţiunile schimbăcioase ale vieţii economice 
dia oraşe. 

Apoi, încă o altă particularitate de fapt, cere 
în chip imperios proclamarea solidarităţii neli- 
mitate între societari. 

In gospodăria plugarilor, capitalul, oricât de 
număros ar fi, e reprezentat mai ales prin pă- 
mânt şi munte, vite ete. Plugarul nu dispune de un 
capital numerar însemnat, proporţional cu averea 
sa întreagă. Capitalul în numerar se găseşte mai 
rar la ţară decât la oraşe. 

Solidaritatea nelimitată a membrilor rep- 
rezintă cimentul trainic, pe care se ridică edifi- 
ciul cooperaţiunei raiffeisiane; ea reprezintă — 
faţă de creditorii tovărăşii — „garanția comună“ 
ce se dă de cătră societarii, — nu în numărar, 
nu prin părţi sociale subscrise, ci cu tot avutul 
gospodăriilor lor. 

Se întâmpla foarte des ca avutul curat al 
membrilor, în gospodăriile lor particulare, care 
prin solidaritatea nelimitată slujeşte drept garan- 
ţie să întreacă cu 70—100 ori mai mult împru- 
muturile contractate de banca lor populară. 








Prin urmare putem spune că răspunderea 
solidară și nelimitată a membrilor, pe lângă că ci- 
mentează legăturile dintre membrii şi măreşte in- 
teresul pentru bunul mers al operaţiunilor, mai 
are şi avantajul că este un mijloc prielnic în 
procurarea unui credit comun ieftin — şi poate, 
într'o măsură oare-care, mai ales la început, să 
înlocuiască capitalul propriu in numărar al băn- 
cilor. 

Prin răspunderea şi solidara nelimitată, prin 
particularităţile, sub cari se înfățișează capitalul 
în agricultură, sunten: siliţi să deosebim 2 feluri 
de capilaluri, cari slujesc la operaţiunile băncilor 
populare raiffaisiane: capitalul membrilor de bancă 
(adesea  neinsemnate) şi capitalul membrilor 
(cu deobște considerabile) în afară de bancă, dar 
care, în baza răspunderei solidare și nelimitate, 
este temelia creditului de care se poate bucură 
o bancă populară... 

Cu aceste consideraţiuni, ajungem să dis- 
cutăm a doua categorie de principiu, importantă 
pentru organizaţia raiffeisiană. 

e 

b) Cu privire la capitalul propiu şi remu- 
nerarea acestuia, găsim la Raiffeisen, 3 reguli de 
căpetenie, adecă: 

a) in principiu excluderea oricărei părți so- 
ciale subscrise, b) a oricărei dividende și c) for- 
marea unui fond de rezervă indirijibil. 

Chiar mai târziu, când legea germană a im- 
pus subscrierea de părţi sociale de cătră mem- 
brii, Raiffeisen nu s'a despărţit de convingerea 
sa că în băncile populare sătești — răspunderea 
solidară şi nelimitată e mai binevenită şi inlocu- 
eşte cu succes, în gospodăria satelor părţile so- 
ciale subscrise individual... 

Aceste părţi, vărsate prin cotizaţii lunare, 
sunt încă de condamnat prin faptul că ele ar 
închide poarta de întrare clasei cele mai sărace 
în ajutorul căreia băncile populare sunt chemate 
— cari nu se află în stare, cu toată bunăvoința, 
să verse partea socială, chiar treptat-treptat. 

In băncile populare raiffeisiane, spre a da 
putinţa tuturor cu voinţa de a întră ca membrii, 
nu se prevede nici o taxă de înscriere. 

Aceste reguli luminează in adevărata lumină 
ideile „părintelui Raiffeisen“: cooperaţia are me- 
nirea şi datoria să scape din mizerie şi pe cel 
mai sărac, dacă moralitatea acestuia îl face demn 
de ajutor. Ideia caritatică işi găseşte expresia ei... 

Nu numai ca să previe sărăcia, cum vreă 
Schulze. Delitzsch dar şi să micşoreze mizeria — 
iată ce își propuneă Raiffeisen să urmărească 
prin băncile sale populare. 

Şi fiindcă nu dorul de câştig — scopul ma- 
terial — e noţiunea de a fi a tovărăşiilor de 
credit şi economie, și pentru a se înlătură cu 
desăvârşire ivirea unor tendinţe egoiste, — Rai- 
ffeisen nu admite a se acordă dividende capita- 
lului social; iar când legea ar cere să se întoc- 
mească un asemenea capital alcătuit din părţi 
sociale ale membrilor să îngădue dividende fixate 
cât mai jos. 

Acordarea de dividende, după Raiffeisen, 
produce o desbinare straşnică, deși demulteori 
latenta, intre debitorii (şi ei membrii) săraci şi 
societarii bogaţi: interesele lor fiiind contrari, ale 
celor dintâi să plătească o dobândă cât mai mică 
a celor de al doilea să capete un dividend cât 
mai însemnat. 

Iarăş trebue să recunoaștem, că, din punctul 
său de primire Raiffeisen aveă toată dreptatea 
să formuleze cererile de mai sus; orice concesie 
ar fi însemnat o trădare a ideilor de binefacere, 
— care ar trebui să fie ultima rațiune a băn- 
cilor sale, 

Dar dacă membrii, înscriindu-se în băncile 
populare, nu îşi constitue nici o parte socială, 
sau numai într'o măsură ridiculă, spre a ocoli 
prevederilor legale, dacă membrii nu primesc 
nici unul sau un divident atât de mic fixat, incât 
să nu-i îndemne a subscrie o parte socială mai 


© BCUCluj 








Pag. 290 





tnsemnată — trebue şi e bine oare ca banca să 
rămâsă fără nici un capital propriu? Dinpotrivă ! 
Tocmai, în principiu, neingăduindu-se formarea 
de capitaluri particulare cu dividende cât mai 
grase, — Raiffeisen a cerut cu toată tăria con- 
vingerii ca să se alcătuiască un fond indivizibil 
menit să formeze capitalul social al băncilor 
sale; acest capital ar sluji ca primă garanţie 
pentru creditele contractate în tovărăşie, lăsând 
mai târziu, în a doua linie, ca garanţie, averea 
particulară a societarilor, 

Asupra fondului indivizibil tovarăşii nu au 
nici un drept, — nici chiar când societatea sar 
dizolvă. 

E neîndoelnic că Raiffeisen a impus această 
măsură în statute, — iarăş ca să stârpească 
ivirea de pofte egoiste, a se împărți fondul so- 
ciai, ajuns la o mărime considerabilă, disolvân- 
du-se astfel banca, în detrimentul celor săraci... 

Cu fondul social indivizibil, Raiffeisen întră 
pe calea ideilor — (probabil inconştient) propo- 
văduite de Buchez. Nu putem spune, astfel că 
băncile raiffeisiane, sunt; lipsite de tendinţa de a 
alcătui capital social. 

Cu drept cuvânt spune Held*) „deasemenea 
și tovărășiile raiffeisiane ţintese strângerea unui 
capital, — dar pe o cale mai înceată, potrivit 
împrejurărilor agricole, şi întotdeauna un -astfel 
de capital, care să slujească scopurilor sociale 
obşteşti, — e întotdeauna un capital colectiv, nu 
particular“. 

Dar se naşte acum întrebarea: în ce chip 
işi procură şi dela cine, capitalui necesar la în- 
ceput? La aceasta și alte întrebări vom căută 
să răspundem. Dr. I. Răducanu. 


(Va urma). 


ŞTIRI. 


Din incidentul jubileului de 60 ani, Majestatea 
Sa a decorat pe protopresbiterul nostru militar 
Pavel Boldea cu ordinul Francisc Iosif în rang 


de cavaler. 
[e] 


A murit Iosif Roman, preşedintele societăţii 
fondului pentru înfiinţarea unei şcoale de fete ro- 
mâne în Orade, membru în direcţiunea institutului 
de credit „Bihoreana“, fost vicecomite şi proto- 
pretore în pensiune. 

. Fie-i ţărâna uşoară! 
[=] 

Joia trecută au început la Oraviţa serbările 
societăţii de fond pentru teatrul românesc. Vineri 
dimineaţa, învitaţii s'au întâlnit în biserica greco- 
orientală, unde au luat parte la serviciul divin, 
oficiat de d-l protopup Procopiu Givulescu. 

După slujba religioasă, s'a ţinut adunarea, 
la grădina de tir. 

Au vorbit d-nii Vasilie Goldiș, Dr. Corneanu, 
Dr. Mih. Gropşan, Dionisie Stoica a cetit discursul 
redactat de Dr. Virgiliu Oniţiu, iar d-l Valeriu 
Branişte şi-a desvoiiat conferenţa d-sale despre 
„Dansul şi cântecul românese în veacul al XVI 
şi XVII“, 

A urmat apoi banchetul, la care au toastat 
d-nii Vasilie Goldiș şi protopopul Al. Popovici. 
După banchet, petrecere poporală. 

Concertul corurilor bănăţene a avut un mare 
succes, ca şi reprezentațiile teatrale conduse, una 
de d-l Zaharie Bârsan, alta de d-l Aurel Bănuţiu; 
la concert, au dat concursul d-nii I. Crişan, I. 
Mărcuş și d-şoara Pavlovici. 

Sâmbătă, s'a ţinut şedinţa H-a, la care s'a 
aclamat alegerea de preşedinte a d-lui Dr. I. Mihu. 

A urmat apoi raportul comisiilor, d-l Aurel 
Bărnuţiu a cetit o conferenţă despre „Rolul artei 
noastre“. 

Adunarea a fost încheiată de d-l Vasile Goldiş. 

o 


+) A. Held: Die landlichen Darlehns-Kassiervereine 
in der Rhainprovinz, (Jahrbücher für Nationaloekonomie 
te. Jena 1869). 

















"PARA NOASTRA“ 


Björnson a trimis o scrisoare unei gazete 
croate, în care spune că „hu este politician de 
vocaţie“ şi nu e nici deputat, prin urmare nu va 
luă parte la conferenţa interparlamentară din 
Berlin, ca să răspundă la câteva vorbe — eventual 
— contele Apponyi. Are însă nădejde că se vor 
află bărbaţi cari să răspundă cu vârf şi îndesat 
acuzelor aduse de „cavalerii tumultuoși“ asupritori 


ai naționalităților. 
o 


Sultanii Turciei au purtat vreme îndelungată 
mai multe titluri, pe cari continuă să le aibă şi azi. 

În primul rând, atunci când nu eră decât 
şeful unei hoarde turceşti, suveranul purtă titlul 
de Kan; titlul arab de Emir sau şef al credin- 
cioşilor îi fu dat atunci când s'a convertit, cu po- 
porul seu, la Islamism; în timpul lui Baiazed I, 
el își zise sultan (cuvânt arab, care însemnează 
rege, om puternic); stăpân al Bizanțului, stăpân 


al celor două continente şi două mări“ s'a ri- 


dicat la rangul de. padişah; după cucerirea ora- 
şelor sfinte a devenit „servitor al Mecei și Me- 
dinei“, Kalif sau vicar, înlocuitor al profetului, 
reunind în mânile sale puterea spirituală și puterea 
temporală, 

In sfârșit, la 1538 luă titlul de Sultan es Se- 
latim (sultan al sultanilor, mare domn). El e acum 
suveranul constituţional al unui stat parlamentar 
şi acest ultim titlu, confundându-se cu cel de 


sultan, obișnuit de mulţime şi diplomaţie, va face 


să fie uitate celelalte. 

Trebue să adăugăm că Turcii nu recunose 
titlul de Sultan celorlalţi suverani musulmani, cari, 
pentru ei, nu sunt decât principi, subordonați în 
religie, sultanului din Constantinopol. 

(=) 

Zeppelin, cu pătania lui, a ajuns de pomină. 
O mamă povesteă copiilor, zilele trecute, o fabulă; 

—... Și s'a umflat broasca până a crepat. 
Ei bine, dragii mei, care e morala acestei fabule? 

— Că nu trebuiese construite baloane mari 
ca al lui Zeppelin. 


Din toată lumea. Alianţa izraetită universală 
a dat 2000 franci pentru musulmanii păgubiţi de 
marele foc din Stanbul, despre care am vorbit 
în numărul trecut al revistei noastre. 

— Se anunţă din Petersburg că Tolstoi e 
grav bolnav. 

-— D-l Sturza, primul ministru al României 
a plecat din Karlsbad. 

— Ministrul de externe al Serbiei, Milano- 
vici, a sosit la Viena şi s'a prezentat ministrului 
nostru de afaceri străine. 

— In urma unei dispoziţii luate acum câtva 
timp, colonelul Urbanski şi alţi doi ofiţeri austriaci 
în serviciu la Vilaetul Cossovi (Macedonia), au 
plecat la manevrele austro-ungare. 

— A murit savantul francez Mascart. 

— Dl Greceanu, consul general al Ro- 
mâniei la Ianina, a adresat ministrului de indu- 
strie şi comerţ, un raport amănunţit al stărei 
economice a Turciei europene. 


Mulţămită publică. 


In 20 Iulie (2 August) a. c. tinerimea rom. 
din Cebea a aranjat o producţie teatrală decla- 
matorică împreunată cu cântări şi joc. Aceasta. 
producţie s'a aranjat cu scopul, ca din venitul 
curat să se ajute şcolarii săraci din Cebea cu 
cărţi de şcoală şi să se procure recuizite şcolare. 
Spre scopul acesta au binevoit a contribui cu 
sume mai mari următorii binefăcători: Dr. N. 
Oncu, adv., 5 cor, Dr. N. Robu, medic, P. O. 
D-şoara Şărbanu, V. Florea, câte 4 cor., I. Ro- 
man, timar, P. Ilia, tnv., P. Dragoşă, păpucar, 
A. Berar, câte 2 cor., V. Boneu şi S. Dan, ju- 
rişti, câte 1:60 fil, P. Anca, zidar, 2 cor. şi n'a 
participat, dar a trimis la cassă 2 cor, R. Co- 
toiu, negustor, toţi din Baia de Criş. I. Tisu, 
preot, 4 cor., M. Fărcaș, P. Mioc, v..not., I. Oprişa, 
ospătar, I. Tisu, epitrop, I. Indreiu, preot şi Stern: 
Iakab, câte 2 cor., toţi din Cebea. V. Damian, 
ped. abs. din Brad 3 cor, Dehelean Arcadiu din 
Luncă, L. Oncu din Luncă, I. Costea, preot în 
Vaca, I. Stanilă, preot în Ribiţă, N. Mateiu, preot: 
in Uibăreşti, A. Popovici, înv. în Rișculiţa, câte 
2 cor. şi a trimis la cassă Dna Eugenia Oprişa, 
soția d-lui dir. gimn. din Brad 2 cor., cărora şi 
pe calea aceasta le exprimăm multămită. 

Întreg venitul a fost 124 cor. 80 fil. din care 
detrăgându-se spesele de 62 cor. a rezultat venit 
curat 62 cor. 80 fil. 


Cebea, la 6/19 August 1908. P. Rusu. 


înv, 

Banca de asigurare f 


„TRANSSYLVANIA“ 


+ din Sibiiu => 


întemeiată la anul 1868 


piiu, str. Cisnădiei Nr.5 
Fonduri de întemeiare și de rezervă 2.161,399:Il cor. 
asigurează în cele mai avantagioase condiţii: 


(edificiile proprii). 


contra pericolului de incendiu şi exploziune, 


DEE asupra vieţii -æa 


tn toate combinaţiile: capitaluri pentru cazul morţii, asigurări de zestre, de copii, de studii, 








E 
ţ 
: 
$ 


rente pe vieată etc. 
Asigurări poporale fără cercetare medicală. 








Asigurări pe spese de înmormântare cu solvirea imediată a capitalului scadent la decedare. 


Valori asigurate contra incendiului : 








Capitaluri asigurate asupra vieții: 
9.882.454:— coroane. 


pentru; despăgubiri de incendii 4,484,278:83 coroane, 
pentru capitaluri asigurate pe vieată 4.028.113:12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
etagiu I, curtea 1, și la agenturile principale din Arad, Braşov, Bistriţa, Cluj şi Orear 
mare, dela subagenții din toate comunele mai mari, 


PAPP APARA AAA 


95.816,412:— coroane. A 
Delajjintemeiare s'au solvit: 


Tiparul tipografiei Arhidiecezane în Sibiiu, 


edificii de ori-ce fel, mărfuri, mobile, vite, producte economice ete.f 

